rlitschk/wikidir huggingface dataset:
S’ Département Marne [maʁn](info) ìsch a frànzeesch Département, wo sìch ìm Nordoschta vum Lànd ìn dr Regioon Grand Est befìndet —bis züa 2016 ìn dr Regioon Champagne-Ardenne. ’S trajt d’ Oordanummer 51. ’S ìsch noh-n-em nàmmensgliicha Fluss gnännt. D’ Prefäktüür ìsch Châlons-en-Champagne, àwwer d’ beväälkerungsriichschta un kültüräll bediitendschta Schtàdt ìsch Reims. Dàtoo sìnn ìm Département Marne 566.659 Iiwoohner (Schtànd: 1. Januar 2020). S’ Département Marne granzt ìm Norda àns Département Ardennes, ìm Oschta àns Département Meuse, ìm Süüdoschta àns Département Haute-Marne, ìm Süüda àns Département Aube, ìm Süüdwäschta àns Département Seine-et-Marne un ìm Nordwäschta àns Département Aisne. Ìm Département Marne lìegt d’ Làndschàft Champagne, wu maa dr berìahmta Champagner harschtällt. Wia maischt àndra frànzeescha Départements-n-ìsch s’ Marne àm 4. März 1790 grìnda worra. As bschteht üss Taila, wo vorhar züa dr Prowìnz Champagne gheert hann. Urschprìnglig sìnn d’ säcks Dischtrikta Châlons-sur-Marne, Épernay, Reims, Sainte-Menehould, Sézanne un Vitry-le-François gsìì. Ànna 1800 sìnn dia säcks Dischtrika d’ fìmf Arrondissements Châlons-sur-Marne, Épernay, Reims, Sainte-Menehould un Vitry-le-François worra. Vu 1926 bis 1940 ìsch s’ Arrondissement Sainte-Menehould uffgleest gsìì. Vu 1960 bis 2015 hàt s’ Département züa dr Regioon Champagne-Ardenne gheert, wo ànna 2016 ìn dr Grand Est füsioniart worra-n-ìsch. D’ beväälkerungsriichschta Gmainda-n-ìm Département Marne
Dr Moonet Februar het im juliaanische und im gregoriaanische Kaländer nume 28 Dääg und in Schaltjoor 29. Wo Schweede vom juliaanische zum gregorianische Kaländer in dr Kaländerreform 1712 umgschaltet het, het s e 30. Februar gee. Es git verschidnigi Kaländerentwürf, wo dr Februar 30 oder mee Dääg het, wo aber nid umgstzt worde si. Am Aafang vom Joor 1700 het Schweede beschlosse, vom juliaanische zum gregoriaanische Kaländer z wäggsle. Die ursprüngligi Idee isch gsi, ass mä vom Joor 1700 aa bis zum Joor 1740 uf im Ganze elf Schaltjoot wurd verzichde und eso nodinoo dr Underschiid zwüschen em alte und em nöije Kaländer wurd usgliiche. Das hätt zwar d Umstellig im Land sälber äifacher gmacht, d Beziejige zu allen andere Staate weere aber komplizierter worde, wil Schweede denn 40 Joor lang mit käim andere Staat dr gliich Kaländer gha hätt und dr kaländaarisch Underschiid zum Räst vo Öiropa sich alli vier Joor gänderet hätti. Im Joor 1700 het mä mit dr Reform aagfange und dr 29. Februar übersprunge. Denn isch aber dr Grooss Nordisch Chrieg (1700 bis 1721) usbroche, wo mä d Blään uf Iis gläit het. Im Januar 1711 het dr Köönig Karl XII. beschlosse zrugg zum juliaanische Kaländer
Mit Kolonii (vo latiin. colere, Land beaarbäite‘) häi d Grieche und d Fönizier in dr Antike e Dochderstadt (griechisch Apoikia) gmäint, bi de Röömer isch s e Siidlig (colonia) gsi, wo gründet worde isch, zum Gebiet z bsetze, in dr Nöizit aber isch s en uswärtigs Gebiet gsi, wo vom ene Staat abhängig gsi isch und kä äigeni politischi und wirtschaftligi Macht gha het (Überseebsitz). Dr Begriff Kolonii hängt äng mit dr Kolonisazioon zsämme. Bi dr Kolonisazioon handlet es sich um e Landnaam. D Kolonii isch doorum im ene witere Sinn e Persooneverband im ene Gebiet usserhalb vom dradizionelle Siidligsgebiet. Im Beriich vo dr Politik verbindet mä mit däm au no e politischi Abhängigkäit vom „Mueterland“. D Bildig vo Kolonie isch e wääsentligs Instrumänt für en imperialistische Staat gsi zum sini Macht uszdeene. → Hauptartikel: Kolonialismus Dr modärn Kolonialismus het mit dr Erooberig vo Territorie mäistens usserhalb vo Öiropa dur d Spanier und Bordugiise aagfange, wo die erste globaale Wältriich gründet häi. Die bäide Impeerie häi vom 15. bis ins 20. Joorhundert bestande. Im Verdraag vo Tordesillas (1494) isch d Ärde in en östligi, bordugiisischi und e westligi spanischi Sfääre ufdäilt worde. Im Verdraag vo Saragossa isch das 1529 gnauer
Dr Paul Gugelmann (* 19. Mai 1929 z Schönewerd; † 14. Merz 2022 z Gretzebach) isch e Schwyzer Chinschtler gsii, wu mer vor allem dur syni „poetische Maschine“ chännt. E Großdail vu däne Maschine gheren ere Stiftig un mer cha si im Paul-Gugelmann-Museum z Schönewerd aaluege. Dernäbe het dr Gugelmann zmaischt im Ufdrag verschideni mobili Skulpture gschaffe, wu mer im effetlige Ruum an verschiden Ort vu dr Schwyz cha bschaue. Dr Paul Gugelmann isch as fimft vu sibe Chinder uf d Wält chuu. Är isch in ere aifache Arbaiterfamilie ufgwagse, wu in ere Wohnig im Chryzgang vu dr Stiftschilche Schönewerd gläbt het. Wie vyl Schönenwerder het er in dr Bally Schuefabrike gschafft, zerscht in dr Wärbeabdailig as Grafiker, speter as Schuedesigner. Anne 1951 isch er uf Paris zoge, wun er e Kreationsstudio fir sy Firma ufböue un glaitet het. Är het d Erika Huber ghyrote, mit ire het er e Dochter un e Suhn ghaa. Sy Frau isch 2003 gstorbe. In syre Freizyt het er zaichnet un modelliert. Sy erschti Maschine, Piano vu 1963, het er us Bronzedail zämeböue, wun er uf eme Pariser Flohmärt gchauft ghaa het, un het si mit ere Spiilzyg-Dampfmaschine aadribe. No het er anderi Skulpture
Vorlage:Infobox Ort in den Niederlanden/Wartung/Typ falsch gesetzt Rotterdam (abkürzt au R’dam) het 645.965 Iiwooner (Stand: 31. Januar 2019) und isch noch Amsterdam die zwäitgrössti Stadt in de Niiderland. Si isch wägen em grösste Meerhaafe in Öiropa e bedütende Vercheersknootepunkt für e Gütervercheer. Näbe Amsterdam und Den Haag isch Rotterdam au äins vo de kulturelle Zentrum vo de Niiderland. Rotterdam het e Uniwersidäät, meereri Fachhoochschuele, e Muusighoochschuel und e Kunstakademii. Si isch die füerendi Industrii- und Handelsstadt vom Land. Uffalle duet d Rotterdamer Wolkechratzer-Siluette, wo sich sit dr Middi vo de 1980er Joor entwigglet het. Rotterdam lit in de westlige Niiderland in dr Brovinz Südholland an dr Mündig vom Rhii in d Nordsee (Rhii-Maas-Delta) und ghöört zum Balligsruum Randstad. Zur ängere Stadtregioon vo Rotterdam zele groossi Noochberstedt wie Schiedam, Vlaardingen und Dordrecht. D Stadt lit zum e groosse Däil under em Meeresspiegel und isch dur Diich gschützt.Dr diefst Punkt isch öbbe säggs Meter under em Amsterdamer Pegel, dr höggst zwäi Meeter drüüber. Bumbene scaffe die ganz Zit, wil dr natüürlig Grundwasserspiegel über em Stroossenivoo lit. Dr Fluss Nieuwe Maas, won e Hauptarm vom Rhii im Delta isch, däilt d Stadt in e nördlige und e süüdlige Däil. S äigentlige Stadtzentrum lit
Dr Karl IV. (tschechisch Karel IV.; * 14. Mai 1316 z Praag; † 29. Novämber 1378 z Praag), uf d Wält choo as Wenzel (tschechisch Václav), isch vo 1346 aa dr röömisch-dütsch Köönig gsi. 1347 isch er Köönig vo Bööme worde, 1355 Köönig vo Itaalie und gliichzitig au Kaiser vom Häilige Röömische Riich. Er het us em Gschlächt vo de Luxeburger gstammt und isch äine vo d bedütendste Kaiser im Spootmiddelalter und vo de iiflussriichste öiropääische Herrscher vo sällere Zit gsi. In de Juudepogroom wo wägen em Schwarze Dood (1347 bis 1353) usbroche si, het er en eender unrüemligi Rolle gspiilt. Er het s köönigliche Juuderegaal an vile Ort verchauft, under anderem an Frankfurt am Main und es isch abgmacht worde, was mit em Bsitz vo de Juude söll bassiere, und dass niemer gstrooft wurd, wenn d Juude umbrocht wurde. Wo 1354 im Karl si Groossunggle, dr Balduin vo Luxemburg, wo si wichdigst Understützer im Weste gsi isch, gstorbe isch, het im Karl si Regierig zwäi Joor spööter die Goldigi Bulle verabschiidet, wo under anderem s Waalverfaare vom röömisch-dütsche Köönig greeglet und d Zaal und d Nääme vo de Kurfürste festgläit het. Si isch zum wichdigste Grundgsetz vom Häilige Röömische
D’ Prisca Thevenot (info) (* 1. März 1985 z’ Schtroossburi, Unt’relsàss) ìsch a frànzeescha Politikera vu dr Pàrtäi La République en Marche (LREM). Sa ìsch sitter 2020 Wortfiahrera vun LREM un sitter Jüüni 2022 Àbgoordneta vum Département Hauts-de-Seine ìn dr Nàzionààlversàmmlung. D’ Prisca Thevenot ìsch ànna 1985 z’ Schtroossburi-n-uff d’ Walt kumma. Sa ìsch d’ Tochter vu mauriziànischa-n-Iiwànderer. Wu sa zwai Joohra àlt gsìì-n-ìsch, hàt sa mìt ìhra Äältra-n-ìn dr neerdliga Vorort vu Pàriis gwàndelt. Uffgwàcksa-n-ìsch sa z’ Stains ìm Département Seine-Saint-Denis. Sa ìsch Unternammera un Berooterin ìm Braich Farnmìttailunga gsìì. Ànna 2016 ìsch d’ Thevenot Mìtglìed ìn dr Beweegung La République en Marche worra, fìr d’ Kàndidàtüür vum Emmanuel Macron àn dr Presidàntschàftswàhl unterschtìtza. Àn dr Pàrlàmantswàhl vu 2017 ìsch sa Kàndidààta-n-ìm 4. Wàhlkrais vum Seine-Saint-Denis gsìì. Àn dr zwaita Runda-n-ìsch sa vu dr Kommünìschta Marie-Georges Buffet gschlààga worra. Ìm Nowamber 2020 ìsch sa zamma mìt dr Maud Bregeon àls Wortfiahrera vu La République en Marche ärnännt worra. Àn dr Regionààlwàhl vu Jüüni 2021 ìsch sa àls Regionààlräätin vum Île-de-France fìrs Département Seine-Saint-Denis gwählt worra —sa ìsch Kàndidààta gsìì-n-uff dr Lischta vum Laurent Saint-Martin. Àn dr Pàrlàmantswàhl vu 2022 ìsch d’ Thevenot ìm 8. Wàhlkrais vum Département Haut-de-Seine àls
Dr Hubert Ott (* 6. Jüüni 1964 z’ Kolmer, Owerelsàss) ìsch a frànzeescher Politiker vu dr Pàrtäi Mouvement démocrate (MoDem). Sitter 2022 ìsch’r Àbgoordnet’r vum Owerelsàss ìn dr Nàzionààlversàmmlung. Dr Hubert Ott ìsch Lehrer vu da Nàtüürwìssaschàfta-n-àm Champagnat-Ìnschtitüüt z’ Isana ìm Owerelsàss. Ànna 1991 ìsch’r Vorsìtzender vum Umwaltschutz-Verain Rouffach Incitation Nature worra. Ànna 1995 ìsch’r Opposizioons-Gmaindaroot z’ Ruffàch worra. Ànna 2008 ìsch dr Ott Mìtglìed ìn dr Pàrtäi Mouvement démocrate (MoDem) worra; schpeeter ìsch’r nàzionààler Delegiart’r vu dr Pàrtäi worra. Àb 2014 ìsch’r àui Mìtglìed ìm Root vum Kommünààlverbànd Pays de Rouffach, Vignobles et Châteaux gsìì. Àn dr Pàrlàmantswàhl vu 2017 hàt sìch dr Ott ìm 2. Wàhlkrais vum Owerelàss uffgschtällt. Ar ìsch àn dr zwaita Runda vum Jacques Cattin (LR) gschlààga worra. Àn dr Pàrlàmantswàhl vu 2022 ìsch’r ìm gliicha Wàhlbezirk àls Àbgoordnet’r gwählt worra, àls Kàndidààt vum Pàrtäibìndniss Ensemble. Àm zwaita Wàhlgàng hàt’r 52,90 Prozant vu da Schtìmma geega dr Cattin bikumma. Sii bäschter Schtìmma-n-ààtail hàt’r z’ Gawerschwihr bikumma (62,61 Prozant). Dr Ott ìsch fìr dr Üüsstrìtt vum Elsàss üss dr Regioon Groosa-n-Oschta. Ar ìsch àui fìr d’ Àbschàffung vu da Ärbschàftsschtiira fìr d’ Fàmìlia-n-unternamma. Dr Hubert Ott hàt a Tochter, d’ Hélène, un zwai Seehn, wo Auguste
D Pfalz isch e Regioon im Süüde vom Land Rhiiland-Pfalz in Südwestdütschland. Si het hüte e Flechi vo 5451,13 km², und es lääbe dört öbbe 1,4 Millioone Iiwooner. Im Weste gränzt d Pfalz an s Saarland, im Nordweste an dr Hunsrück, nordöstlig an s rhiihessische Alzeyer Hügelland, die östligi Gränze zu Hesse und Baade-Württebärg (bzw. zu Baade mit dr hütige Regioon Kurpfalz) bildet dr Rhii, und im Süüde si s die franzöösische Landschafte Elsass und Lothringe. Ab 1214 sind verschideni Linie vom Adelshuus vo de Wittelsbacher di stèrchscht Chraft i dère Regioon woorde. Ab de Mitti vom 13. Jarhundert händ die dän au zu de sibe Churfürschte ghöört, wo amig de tüütsch König gwèèlt händ. S doozmaalig Churfürschtetum Pfalz isch linggs- und rächtsrhynisch gsy; d Hauptstadt isch zeerscht Heidelberg und spööter Mannheim gsy. 1777 sind di pfälzische Wittelsbacher Hèrzoog (und ab 1806 König) vo Bayre woorde; d Pfalz isch ab doo e Regioon vom bayrisch Staat gsy. I de Zyt vom Napoleon isch s vormaalig Churfürschtetum uufglööst woorde: Di linggsrhynische Täil sind a Frankrych gfale, di rächtsrhynische 1803 a Bade. Uf de Grundlaag vom Wiener Kongräss isch 1816 de linggsrhynisch Täil wider a Bayre choo. 1945, nach em Zwäite Wältchrieg,
E Gmäindibresidänt oder Gmäindsbresidänt (im Kanton Friburg Ama (oder inoffiziell Sändigg, Sendigg), im Kanton Aargau Gmeindamme oder Stadtamme, im bünderische Tavaas Landamme, im Kanton Appäzäll Innerrhode Bezirkshoptme oder churz Hoptme) isch s Ooberhaupt von ere schwizerische politische Gmäind und wird vo de Stimmbürger vo dr Gmäind gweelt. Dr Gmäindibresidänt isch verantwortlig für d Läitig vo sinere Kollegiaalbehörde, isch also dr Schef vo dr Exekutiive, Er kümmeret sich drum, ass d Gsetz vom Kantoon und Bund usgfüert wärde, wenn das Däil vo de Ufgoobe vo dr Gmäind isch, und um alli Reglemänt, wo d Gmäind erloot. In chliinere Gmäinde isch er mäistens au dr Vorsitzend vo dr Gmäindiversammlig, wo s oberste Legislatiive Organ von ere politische Gmäind isch. Gmäindibresidänte wärde mäistens an dr Urne, vo dr Gmäindiversammlig oder indiräkt dur s Gmäindiparlamänt gweelt. D Amtszit isch zwüsche zwäi und fümf Joor lang. Im Kanton Friburg konstituiert sich dr Gmäindiroot, wo vom Volk gweelt worde isch, sälber, und weelt au d Gmäindibresidänt. Dr Gmäindibresidänt het vilmol e starki Machtposizioon, wil er dr Gmäindiroot, d Gmäindiversammlig und d Gmäindiverwaltig läitet. Wil d Ufgoobe in modärne Gmäinde immer komplexer und vilfältiger wärde und e groosses fachligs Wüsse, zitligs Angaschemänt und persöönlige Iisatz verlange, cha
Die italiäänisch Nazionaalmannnschaft im Schutte (italienisch Nazionale di calcio dell’Italia) vo de Manne isch d Uswaalmannschaft vom italiäänische Fuessballverband Federazione Italiana Giuoco Calcio (FIGC). Dr Mannschaft säit mä au Squadra Azzurra, Gli Azzurri oder La Nazionale und si wird vom Commissario Tecnico, em Nazionaaldreener gläitet. Si spiilt uf dr internazionaale Eebeni bi Länderspiil gege anderi nazionaali Verbänd. Die italiäänischi Mannschaft het vier Wältmäisterdiddel (1934, 1938, 1982 und 2006) gwunne, zwäi Öiropamäisterdiddel (1968 und 2021), zwäi Erfolg im Öiropapokaal vo de Fuessball-Nazionaalmannschafte (1927–1930, 1933–1935) und äi Olympiasiig (1936) und isch äini vo de erfolgriichste Nazionaalmannschafte im Schutte. In dr FIFA-Wältrangliste vom Februar 2022 isch Italie uf em säggste Blatz gsi. Under em Interimsdreener Luigi Di Biagio het Itaalie 0:2 gege Argentinie verloore und unentschiide 1:1 gege Ängland. Im Summer 2018 het dr Buffon si ändgültige Rückdritt us dr Nazionaalmannschaft ewrkläärt. Dr Roberto Mancini isch dr nöi Dreener worde. Im erste Spiil under em Mancini het Itaalie am 28. Mai 2018 im e Testspiil z Sanggalle 2:1 gege Saudi-Araabie gwunne, und drei Daag spööter z Nizza 1:3 gege dr spööter Wältmäister Frankriich. Drei Daag druf het si z Turin en 1:1 Unentschiide gege d Niderland uusegspiilt. Im Septämber 2018 het d UEFA
D’ Maud Bregeon [mod bʁeʒɔ̃](info) (* 11. Hornung 1991 z’ Poitiers) ìsch a frànzeescha Politikera vu dr Pàrtäi La République en Marche (LREM). Sa ìsch sitter 2020 Wortfiahrera vun LREM un sitter 2022 Àbgoordneta ìn dr Nàzionààlversàmmlung fìrs Département Hauts-de-Seine. D’ Maud Bregeon ìsch ànna 1991 z’ Poitiers ìm Wäschtfrànkrììch uff d’ Walt kumma. Sa hàt a Inscheniöörüüssbìldung àn dr Polytäcknischa Hoochschüal vu dr Uniwärsitäät vu Nantes bikumma. Sa ìsch Àtoom-Inscheniööra gsìì bii Électricité de France (EDF), wu sa Schpeziàlìschta fìr d’ Nootlààga gsìì-n-ìsch. Ìm Septamber 2019 ìsch d’ Bregeon àls LREM-Kàndidààta fìr d’ Gmaindawàhl vu 2020 z’ Levallois-Perret ìm Département Hauts-de-Seine nominiart worra. Àm zwaita Wàhlgàng hàt sa zamma mìt’m Arnaud de Courson a gmainsààma Lischta-n-uffgschtällt, àwwer sìe sìnn vu dr Agnès Pottier-Dumas gschlààga worra. D’ Pottier-Dumas hàt àlso-n-em Patrick Balkany àls Bìrgermaischter noohgfolgt. Ìm Nowamber 2020 ìsch d’ Bregeon zamma mìt dr Prisca Thevenot àls Wortfiahrera vu La République en Marche ärnännt worra. Àn dr Pàrlàmantswàhl vu Jüüni 2022 ìsch d’ Maud Bregeon àls Àbgoordneta vum 13. Wàhlkrais vum Hauts-de-Seine gwählt worra, fìrs Pàrtäibìndniss Ensemble. Àm zwaita Wàhlgàng hàt sa 59,11 Prozant vu da Schtìmma geega dr Brice Gaillard (PS–NUPES) bikumma. D’ Maud Bregeon ìn dr Àbgoordneta-Dàtabànk vu
Dr Didier Lemaire [didje ləmɛʁ](info) (* 23. Jüüli 1975 z’ Àltkìrìch, Owerelsàss) ìsch a frànzeescher Politiker vu dr Pàrtäi Horizons. Sitter 2022 ìsch’r Àbgoordnet’r vum Owerelsàss ìn dr Nàzionààlversàmmlung. Dr Didier Lemaire ìsch ànna 1975 z’ Àltkìrìch ìm owerelsassischa Sundgàui uff d’ Walt kumma. Uffgwàcksa-n-ìsch’r ìm Àltkìrcher Viartel Saint-Morand. Mìt 16 Joohra-n-ìsch’r ìn siinera Haimetschtàdt fräiwìlliger Pumpie worra. Ànna 2003 ìsch’r Pumpie vu Berüaf z’ Mìlhüüsa worra, un drnooh z’ Àltkìrìch ànna 2011. Àb 2018 hàt’r àm Rättungszäntrum vu Kolmer gschàfft. Ànna 2014 ìsch dr Lemaire Gmaindaroot z’ Àltkìrìch worra, wu dr Jean-Luc Reitzer Bìrgermaischter gsìì-n-ìsch. Ìm folgenda Joohr ìsch’r Mìtglìed ìn dr Pàrtäi Union des démocrates et indépendants (UDI) worra. Ànna 2017 ìsch’r zwaiter Schtällvertratter vum Àltkìrcher Bìrgermaischter Nicolas Jander worra; àn dara Schtälla-n-ìsch’r veràntwortlig fìr Schport un Sìcherhait gsìì. Ànna 2020 hàt’r siina Pàrtäi fàraloo, dänn’r ìsch nìt mìt’m Àbkumma mìt Les Républicains z’frìeda gsìì. Ànna 2021 hàt’r sìch àn dr Pàrtäi Horizons vum ehamààliga Premierminìschter Édouard Philippe ààgschlossa. Ìm gliicha Joohr ìsch’r äärschter Schtällvertratter vum Bìrgermaischter worra. Dr Lemaire ìsch àui Vìzavorsìtzender vum Kommünààlverbànd Sundgàui gsìì. Àn dr Pàrlàmantswàhl vu Jüüni 2022 ìsch dr Lemaire àls Àbgoordnet’r vum 3. Wàhlkrais vum Owerelsàss (Àltkìrìch–Sää-Louis) gwählt worra, fìrs Pàrtäibìndniss
Dr Bundesroot bildet in Ööstriich näben em Nazionaalroot die zwäite Chammere vom ööstriichische Parlamänt. Er isch dr Verdrätigskörper vo de Bundesländer uf dr Eebeni vom Bund. Dr Vorsitz vom Bundesroot wird as Bundesrootsbresidänt bezäichnet, d Mitgliider häi dr Diddel Mitglied des Bundesrates, vilmol säit men e aber Bundesrat beziejiswiis Bundesrätin. W#ge dr Sanierig vom Parlamäntsgeböid daage dr Nazionaalroot und dr Bundesroot sit em 20. Septämber 2017 in dr Wiener Hoofburg. Dr Iifluss vom ööstriichische Bundesroot in Österreich isch in de mäiste Fäll chlii gegenüber em Nazionalroot. Sis suspensive (d. h. ufschiebende) Weto cha vom Nazionaalroot mit ere äifache Meerhäit übergange wärde. Er cha also Gsetz – bis uf e baar Usnaame – nume ufschiebe. E Zuestimmrächt het dr Bundesroot in deene Fäll: Verfassigsgsetz und -bestimmige, wo d Kompetänze vo de Bundesländer iischränke: e Zwäidriddelmeerhäit und d Helfti vo de Mitgliider müesse aawääsend si, Art. 44 Abs. 2 Bundesverfassigsgsetz (B-VG) gsetzligi Bestimmige, wo d Rächt vom Bundesroot sälber beträffe Staatsverdrääg, wo Aagläägehäite vo de Bundesländer reegle: brucht e umbedingti Meerhäit, Art. 50 Abs. 4 B-VG Verfassigsgsetz und -bestimmige, wo d Ardikel 34 oder 35 vom Bundes-Verfassigsgsetz ändere, bruche noch Art. 35 Abs. 4 B-VG au no d Meerhäit vo de Versräter
48.7813569.179174Koordinate: 48° 46′ 52,9″ N, 9° 10′ 45″ O S Ministerium für Kultus, Juuged und Sport Baade-Württebärg (churz Kultusministerium oder KM) isch e Oobersti Landesbehörde. Es isch äins vo zwölf Ministeerie in dr Verwaltig vom Land Baade-Württebärg. Es het si Sitz in dr Landeshauptstadt Stuttgart. D Ministere isch sit 2021 d Theresa Schopper (Grüeni). D Staatssekretäär si sit 2021 d Sandra Boser (Grüeni) und dr Volker Schebesta (CDU). Dr Daniel Hager-Mann isch sit 2021 dr läitend Beamti und Amtsschef. Zum Gschäftsberiich vom Kultusministerium ghööre: die schuelischi Bildig und Erziejig, bsundrigs die allgemäin bildende Schuele; die berueflige Schuele; d Elementaarerziejig; s Brivaatschuelwääse; d Leererusbildig in dr zwäite Faase, Pedagoogischi Fachseminaar, Leererfortbildig; d Usbildigs- und Brüefigsornige für d Leererusbildgi und s organisiere vo de Leeramtsbrüefige; d Bildigsforschig; d Bildigsinformazioon und Bildigsberootig; dr Färnunderricht; überregionaali und internazionaali kulturelli Aagläägehäite; Aagläägehäite vom Sport, Wandere; d Juugendpflääg; d Witerbildig; d Häimetpflääg, Volksmuusig und Laiekunst; die zentraali Kontaktstell für s Eerenamt; s Landeskuratorium für Bürgeraarbet; s Beziejige vom Staat zu de Chille und andere Religioonsgmäinschafte, Staatsläistige, Chillestüürrächt; sustige Aagläägehäite im Beriich vom Kultus, dr Juugend und Sport, solang kä anders Ministerium zueständig isch. Offizielli Website Normdate: GND: 5178380-0 | VIAF: 140389610
Dr Willy Reichert (* 30. August 1896 en Stuttgart; † 8. Dezember 1973 in Mietenkam im Chiemgau) isch a deitscher Komiker, Volksschauspiler und Sänger gwä. 1921 hot er sei Schauspilerkarrier am Schtuegerter Schauspilhaus begonna. 1931 hot er zusamma mit´m Schtuegerter Oscar Heiler die Konschtfigura "Häberle und Pfleiderer" erfonda. Bis en die 1940er Johr hot des Komikerduo mit denne schwäbische Figura auf de Varietébühna Süddeutschlands an großa Erfolg. Noch´am Griag hen die boide Kinschtler durch regelmäßiche Radio- on Fernsehsendunga populär. En de 1950er Johr hot er meischt als urwüchsicher Schwob en zahlreiche Heimat- on Onderhaltungsfilm mitgschpilt. En seine letschde Johr hot er nebem Radio au en verschiedene Fernsehseria mitgschpilt. Er hot bis zu seim Dod en Mietenkam em Chiemgau g`lebt, wo er en Grassau beerdicht worda isch. Dr Willy Reichert hot au a baar schwäbische Liedla gsonga. Die erfolgreichschte, die heit emmer no en de Wonschkonzert g`spilt werda sen Auf dem Echterdenger Flugplatz, Dront am Neckar steht a Bänkle, Joggele, mei Bua (I bin Soldat, vallera), M'r muass a faulenze könne, O dees wär schee, i wenn i Geld gnug hätt (vom Otto Keller) und Das Hobellied (vom Conradin Kreutzer). Die drei Dorfheiligen (1949) Nach Regen scheint Sonne (1949) Die fidele
Dr Mark Aurel (* 26. April 121 z Room; † 17. Merz 180 z Vindobona oder z Sirmium), au Marc Aurel oder Marcus Aurelius, isch vo 161 bis 180 dr röömisch Kaiser und as Filosoof dr letzti bedütendi Verdräter vo dr jüngere Stoa gsi. As Princeps und Noochfolger vo sim Adoptiivvater Antoninus Pius het er sich sälber as Marcus Aurelius Antoninus Augustus bezäichnet. Mit sim Dood isch in vile Hiisichte e Faase vo innerer und üsserer Stabilidäät und Brosperidäät für s Röömische Riich, d Eera vo de sogenannte Adoptiivkaiser, ume gsi. Dr Mark Aurel isch dr letzt von ene, denn er het e Soon gha, dr Commodus, won er as si liiblige Erb für d Herrscherfunkzioon vorberäitet het. Dr Mark Aurel het innenpolitisch brobiert, mit Gsetzgääbig und Rächtssprächig s Loos vo de Benoochdäiligte vo dr domoolige röömische Gsellschaft z verbessere, vor allem vo de Sklaave und Fraue. En ussergwöönligi Uuseforderig isch e katastrofaali Überschwemmig vom Tiber gsi, die Antoninischi Pest und spontaani Verfolgige vo Christe im Röömische Riich. An de Gränze vom Riich het er noch ere lengere Friidenszit wider an meerere Fronte gege aagrifendi Find müesse vorgoo. Im Oste vom Riich si das d Parther gsi, wo vom Mark
Dr Jean Rottner (; * 28. Janner 1967 z’ Mìlhüüsa, Owerelsàss) ìsch a frànzeescher Politiker, wo jetz Mìtglìed ìn dr Pàrtäi Les Républicains ìsch. Ar ìsch vu 2010 bis 2017 Bìrgermaischter vu Mìlhüüsa gsìì, un sitter 2017 ìsch’r Vorsìtzender vum Regionààlroot vum Groossa-n-Oschta. Dr Jean Rottner ìsch ànna 1967 z’ Mìlhüüsa-n-ìm Owerelsàss uff d’ Walt kumma. Siina Äältra sìnn Lehrer gsìì. Dr Rottner hàt Hailkunscht àn dr Louis-Pasteur-Üniwärsiteet z’ Schtroossburi gschtudiart. Ar ìsch z’äärscht ànna 1997 Notàrzt àm Mìlhüüser Schpitààlzäntrum gsìì un hàt vu 2005 bis 2009 dr arztliga Notdianscht (SAMU-SMUR) glaita. Àb Oktoower 2019 hàt dr Rottner witter àls Àrzt biim Notdianscht vum Schpitààlzäntrum vu Mìlhüüsa un Süüdelsàss gschàfft, dàsmol numma hàlbtààgs. Dr Rottner ìsch z’äärscht Mìtglìed vu dr Pàrtäi Union pour la démocratie française (UDF) gsìì. Ànna 2002 hàt’r sìch àn dr Union pour un Mouvement populaire (UMP) ààgschloosa —dia Pàrtäi ìsch grààd eewa grìnda worra gsìì. Kurz vorhar ìsch’r àls Schtällvertrattend’r vu dr Arlette Grosskost, dr UMP-Kàndidààtin àn dr Pàrlàmantswàhl ìm 5. Wàhlkrais vum Owerelsàss, ärnännt worra. D’ Grosskost ìsch àls Àbgoordneta gwählt worra un ìsch ànna 2007 wìedergwählt worra —dr Rottner ìsch doo ìhr Schtällvertrattend’r blìewa. Àn dr Gmaindawàhl vu 2001 z’ Mìlhüüsa-n-ìsch dr Rottner Kàndidààt